Proti koncu leta 1989 je Romunijo zajela splošna ljudska vstaja oz. kontrarevolucija. V zadnjih dveh tednih iztekajočega leta so se vrstile demonstracije. Preobrat se je zgodil na množičnem zborovanju v Bukarešti, ki je bil sklican v podporo Ceaușescuju, vendar so ga sredi njegovega govora izžvižgali in je moral bežati, dokler ga niso aretirali. V vojski se je poveljniška piramida popolnoma porušila in edina delujoča vojaška organizacija je ostala tajna policija Securitate. Ceaușescu je bil obsojen na hitrem sodišču ter skupaj z ženo Eleno Ceaușescu usmrčen na božični dan leta 1989.